open-index/open-wikipedia-markdown huggingface dataset:
Sampi Apai Kami

**Sampi Apai Kami** (dikelala dalam jaku Latin enggau nama **Pater Noster** tauka dalam jaku English Our Father) nya sampi ke tebilang dalam pengarap Kristian. Dalam Sempekat Baru Bup Kudus Kristian, sampi tu diayanka dalam Injil Matthew ke disampi maya Ajar ba atas Bukit, lalu dalam Injil Luke ke nulis Jesus ditanya siti ari sida murid iya ngajar sida besampi baka John ke ngajar bala murid iya. Bisi sekeda orang madahka dua-dua iti versyen nya asli, versyen ke diambi ba bup Matthew dipadah Jesus maya ba Galilee, lalu ke diambi ba bup Luka udah jadi setaun udah nya ba Judea. Sampi tu ditutup enggau jaku "lepaska kami ari penyai" dalam bup Matthew, lalu ba bup Like "lalu anang mai kami ngagai penguji". Bentuk liturgi dikena nitihka bup Matthew. 

Nitihka Katolik, jaku keterubah dalam topik ari *[[Katekisme Gerija Katolik]]* madahka "sampi tu nyadi lansa ari Bup Kudus". Mayuh ari denominasi Kristian ngena sampi tu dalam sembiang sida, lalu sampi ke dikena dalam liturgi nya diambi ari bup Matthew. Kristian Protestant nutup tu enggau jaku doksologi (ianya, "Laban Nuan empu perintah, enggau kuasa enggau mulia, Amen"), ke diambi mega ari ayat bukai ari bup Matthew. 

## Teks Sampi Apai Kami
### Penerang Bup Kudus
Taja Jesus dipelaba ngajar sampi tu dalam jaku Aramia, teks-teks ke keterubah ditulis dalam jaku Gerika. Ketegal jaku Latin nya dikena dalam Gerija Katolik ba Eropa Barat, versyen jaku Latin ianya *Pater Noster*, nya teks ke penting dalam gerija nya. 

Tu munyi sampi tu dalam Matthew 6:9-13 (Bup Kudus):
:"Apai kami ti di serega,
:Kudus meh nama Nuan.
:Datai meh perintah Nuan,
:Nyadi meh peneka Nuan,
:Di dunya enggau di serega.
:Beri ngagai kami sehari tu pemakai
:Umbas dipakai kami.
:Ampun penyalah kami,
:Baka kami ngampun orang ke salah enggau kami
:Lalu anang mai kami ngagai penguji, tang lepaska kami ari penyai.
:
:
Tu munyi sampi tu dalam Luke 11:2-4 (Bup Kudus):
:"Apai,
:Kudus meh nama Nuan.
:Datai meh perintah Nuan.
:Beri ngagai kami sehari tu pemakai, umbas dipakai kami.
:Ampun kami dosa kami,
:Laban kami ke ngampun orang ke salah ngelaban kami.
:Lalu anang mai kami ngagai penguji."
:
Konteks sampi ba bup Matthew deka ngesalka orang-orang yang keran besampi deka mandangka pengudus diri; dokumen narasyen Yesus ngajar bala peninga iya besampi ngena chara ke udah dipadahla dalam sampi. Meratika struktur, alir utai pelajar enggau pengaga, nya satu penerang nya. Sampi Tuhan nya nyadi pengiring dalam chara besampi nya ukai utai ke dipelajar lalu diulang enggau pengingat.
Sandakan

**Sandakan** () kala dikelala enggau nama **Elopura**, nya indu Pelilih Menua Sandakan, Sabah, Malaysia. Nengeri tu nengeri kedua pemadu besai ba Sabah sepengudah Kota Kinabalu. Iya bepalan ba Semenanjung Sandakan enggau pantai timur nengeri tu ba palan pentadbiran Bagian Sandakan lalu kala nyadi indu nengeri Kalimantan Utara British. Ba taun 2010, mengeri tu dipelabaka ngembuan penyampau tubuh 157,330 iku seraya kesemua kandang mengeri ngembuan penyampau tubuh 396,290 iku. Penyampau tubuh ba kandang menua perbandaran nya udah nambah ngagai 439,050 iku maya Pengawa Ngitung Penyampau Tubuh 2020.

## Penyanding
Santan

**Santan** iya nya utai tumbuh ti dipansutka ari buah nyiur ti udah tuai. Opacity enggau asai ti kaya ari cecair ti bechura buraksusu nya ketegal minyak ti tinggi, lalu tebal agi lemak tepu. Santan nya pemakai tradisional ti dikena ba Asia Tenggara, Oceania, Asia Selatan enggau Afrika Timur. Iya mega dikena manduk ba menua Caribbean, Amerika Tengah, bagi menua utara Amerika Selatan enggau Afrika Barat menua alai nyiur dikelala maya jeman kolonial .

Santan dibida ngagai subtaip bepelasarka pengaya lemak . Santan tu ulih nyadi **krim nyiur** enggau penyampau lemak ti pemadu tinggi enggau maksimum urung 20% lemak enggau santan skim nyiur ti bisi lemak ti enda tentu mayuh.   Santan enda seruran dititihka ba santan komersial ti dijual ba menua Barat enti nitihka terminologi 

## Kereban sanding
Sante

Dalam pengarap Kristian, **sante** iya nya orang ti dikelala ngembuan tikas pengudus, sebaka, tauka semak enggau Allah Taala ti nyelai. Taja pia, ngena leka jaku orang kudus bepanggai ba konteks enggau denominasi. Dalam ajar Katolik, Ortodoks Timur, Anglikan, Ortodoks Oriental, enggau Lutheran, semua orang ke midang ke tetap ati sida di Serega dianggap sante, tang sekeda dianggap patut dipebasa tauka ditiru enggau lebih agi. Pengiktirafan rasmi eklesiastik diberi ngagai sekeda sante denominasyen nengah proses kanonisasyen dalam Gerija Katolik tauka ngemesaika dalam Gerija Ortodoks Timur pengudah sida dikemendarka.

## Penyanding
Sante Peter

**Sante Peter** (midang AD 64–68),tu  mega dikelala enggau **Rasul Peter**, **Simon Peter**, **Simeon**, **Simon**, tauka **Cephas**, Sante Peter tu siku ari Dua Belas Rasul Jesus Kristus . Iya tu mega siku ari tuai Gerija Kristian ti keterubah. Iya suah ayan ba dalam semua empat injil Sempekat Baru senggau ba dalam bup Kereja Rasul. Tradisyen Katolik ngaku Peter nyadi bishop Rome (pope) keterubah sereta bishop Antiokh.

## Nota


## Kereban sanding
Sante Conval

**Sante Conval** (Conwall) (midang c.630) iya nya seiku indu misi ke ada di Ireland ke, nitihka cherita tuai ke dirikod ba *[[Aberdeen Breviary]]*, lebuh iya benung besampi ba tebing tasik "ngambika dibai, ngena sebarang chara, ngagai pelilih menua ti di seberai tasik", dibai enggau chara ajih ulih batu ti endur iya bediri meraka Tasik Ireland ngagai Inchinnan di Scotland. Iya regas ba Perintah Strathclyde ba kandang menua Renfrewshire Timur, ti endur bisi “telaga Conval” di Barrhead enggau Thornliebank. Iya dipelabaka numbuhka gerija di Inchinnan, Pollokshaws enggau Fereneze (semak Barrhead). Tulang iya disimpan dalam sarkofagus ti ngalitka ati ba gerija Inchinnan.

*Aberdeen Breviary* ngerikod tradisyen ti madahka iya murid Kentigern di Glasgow, tang tu engka bepun ari bala bishop abad ke-12 ti nguji mai gerija Inchinnan ari baruh kuasa sida. Nitihka adat gerija, Conval dikuburka ba Inchinnan. Dalam abad ke-12 David I ari Scotland meri Knights Templar sebuah gerija di Inchinnan ke diungkupka ngagai Sante Conval, iya diganti enggau ‘Gerija Hallows’ dalam taun 1900, udah nya direrak dalam taun 1965 ketegal pengawa ngemesaika padang bilun Abbotsinch ngagai Padang Bilun Glasgow.

Siti batu, dipelabaka nyadika pelasar regang orang Kristian keterubah, dijaga ngena kandang besi tuang semak jematan di Inchinnan, lalu dikelala enggau nama “St Conval’s Chariot” ti dikumbai mai Sante Conval ari Ireland ke Inchinnan. Bisi cherita tuai madahka orang ke bejalai raun ngirup ai ke digumpul ba lubang batu nya ketegal iya ulih ngeraika, lalu batu ke besepiak nya nyadika pedimen regang.

Iya siku sante Katolik enggau Ortodoks, ke ngembuan hari pengerami maya 28 September.

## Kereban sanding
Sante Patrick

**Saint Patrick** (;  tauka; ) iya nya seiku indu misi sereta bishop Kristian Roman-British ba abad kelima di Ireland. Dikelala enggau nama "Rasul Ireland", iya nyadi pelindung keterubah Ireland, pelindung bukai iya nya Brigid ari Kildare enggau Columba. Patrick enda kala dikanonis Gerija Katolik enggau formal, udah idup sebedau undang-undang ke diatu ti ditetapka iya ke pekara ti baka nya. Iya dipebasaka nyadi orang kudus ba Gerija Katolik, Gerija Lutheran, Gerija Ireland (sebagi ari Komuni Anglikan), enggau ba Gerija Ortodoks Timur, ke alai iya dianggap sama enggau bala rasul sereta Penerang Ireland.

Haribulan pengidup Patrick enda ulih ditetapka enggau terang, tang bisi sempekat semua orang madahka iya regas nyadi indu misi di Ireland maya abad kelima. Biografi pasal Patrick ti baru nunjukka haribulan ujung abad keempat ungkup orang kudus nya ukai utai ti enda engkeman. Nitihka tradisyen ke berengkah ari pun Jeman Tengah, Patrick nyadi biskop keterubah Armagh enggau Primate Ireland, lalu diberi kredit mai pengarap Kristian ngagai Ireland, nukar pengarap mensia mayuh ke bepengarap kapir dalam proses nya. Iya udah dianggap baka nya kenyau ari nya, taja pan bisi bukti sekeda orang Kristian ke dulu agi ari nya.

Nitihka bup autobiografi Patrick *Confessio*, lebuh iya beumur urung enam belas taun, iya ditangkap lanun Ireland ari rumah iya di Britain lalu dibai nyadi ulun ngagai Ireland. Iya nulis, iya diau dia pengelama enam taun nyadi pengibun jelu sebedau ngelarika diri lalu pulai ngagai sida sebilik. Pengudah nyadi paderi, iya pulai baru ngerembaika pengarap Kristian ba utara enggau barat Ireland. Ba pengidup dudi hari, iya nyadi biskop, tang mimit aja utai ditemu pasal endur iya gawa. Ba abad ketujuh, iya udah dipebasaka nyadi orang kudus ke nyaga menua Ireland.

Hari Sante Patrick ke dianggap hari besai iya, diintu kena 17 Mac, haribulan ke dipelabaka iya mati. Iya diintu di Ireland enggau ba entara diaspora Ireland nyadi hari besai pengarap enggau budaya. Dalam Gerija Katolik ba Ireland, hari nya nyadi hari ti besai sereta hari ti kudus ti patut dikereja.

## Kereban sanding
Sante pengelindung

**Sante pengelindung** nya sante dalam dominasyen Kristain Katolik, Lutheran, Anglikan, Ortodoks Timur tauka Ortodoks Oriental dianggap nyadi pengari serega sesebengkah menua, endur, kraf, aktiviti, kelas, raban bansa, ruang bilik, tauka orang.

## Pengarap Kristian

Sante suah nyadi penaung endur sida ada tauka kala regas. Taja pia, bisi kes ba Eropah abad tengah ke alai sebuah mengeri ti mansang nyadi tebilang ngulihka ke katedral iya bangkai tauka sekeda relik orang kudus ti tebilang ti kala diau lalu dikubur ba endur bukai, lalu enggau nya nyadika sida orang kudus ti nyaga mengeri nya – pengawa ti baka nya meri prestij ti chukup besai . ba mengeri ti bekaul. Ba Amerika Latin enggau Filipina, bala orang Sepanyol enggau Portugis suah meri nama ngagai endur ungkup orang kudus ke maya pengerami tauka hari pengingat sida keterubah iya nemuai ngagai endur nya, enggau orang kudus nya sechara semula jadi nyadi penaung kandang endur nya.

Pengawa kekadang bisi sante pengelindung ti udah bisi kaul mimit enggau iya, taja pan sekeda kaul nya tegap. Enti nadai orang kudus ti baka nya, pengawa deka bisi penaung ti pengawa tauka kereja ajih iya dalam sekeda chara ngingatka profesyen nya. Ambika chunto, lebuh pengawa begambar ti enda dikelala sebedau tu bisi ayan ba abad ke-19, Sante Veronica digaga nyadi penaung iya, ketegal baka ni tudung iya nerima tanda mua Kristus enggau chara ajih pengudah iya ngelap darah enggau peluh.

Pengawa bebasa tauka ngingat sereta ngaku orang kudus patron tauka orang kudus sechara umum ditemu dalam pengarap Katolik (nyengkaum pengarap Katolik Timur), Ortodoks Timur, Ortodoks Timur, sereta ba sekeda pengarap Lutheran enggau Anglikan. Nitihka katekismus Katolik orang kudus pelindung seseiku orang, udah bulih penampak beatifik, ulih minta ampun ngagai Petara ke utai ti diguna sida. 
 
Apart from Lutheranism and Anglicanism, it is, however, generally discouraged in other Protestant branches, such as Reformed Christianity, where the practice is considered a form of idolatry.

### Katolik
Siku sante tau diasuh nyadi penaung nengah tradisyen ti dipebasa, tauka dipilih nengah pengawa bepilih. Orang kudus nya dianggap nyadi pengantara khas enggau Petara sereta pengari ti betul ba sesebengkah endur, pengawa, enggau ti bukai, lalu patut nerima chara khas ngintu pengarap. Siti leka jaku dalam sekeda chara ti ulih dibanding iya nya "titular", ti semina dikena ba gerija tauka institusyen.

### Galeri

Francesco del Cossa - Saint Lucy.jpg|Lucy ari Syracuse, sante pengelindung orang buta
Stanisław Kaczor-Batowski - Św. Cecylia.jpg|Cecilia ari Rome, sante pengelindung muzik kudus enggau pemuzik
Ingres coronation charles vii.jpg|Joan ari Arc, sante pengelindung Peranchis enggau soldadu .
St Olga by Nesterov in 1892.jpg|Olga ari Kiev, sante pengelindung indu balu enggau orang ti udah masuk pengarap baru
Bakhita Szent Jozefina.jpeg|Josephine Bakhita, sante pengelindung Gerija Katolik di Sudan enggau menua Sudan .


## Malin
Sape

**Sape**, pia disepil **sapeh**, **sapeʼ**, **sapek**, **sapeik**, **sapeq**, **sampeh**, **sampeʼ**, **sampek**, tauka **sampeq** () iya nya kereban musik tali asal asal Borneo. Sape digaga ari kayu ti bisi tali ti dilekatka, lalu dimain enggau chara ti sebaka enggau gitar.

## Penyanding
Saratok

**Saratok **nya siti nengeri mit sereta indu nengeri Pelilih Menua Saratok (1,586.9 km2) ba Begian Betong, Sarawak. Rikod kepenudi penyampau tubuh pelilih menua iya nya 54,400 iku (Pengawa Ngitung Tubuh Taun 2020). Penyauh iya urung 50 kilometer (31 batu) ari Betong. Bansa Iban nyadi majoriti penyampau tubuh dia (51%) ditangkanka bansa Melayu (40%), China (7%), Bidayuh enggau Melanau.

Majoriti bansa Iban diau ba rumah panjai di menua pesisir, nanam padi, lada enggau nebang getah dikena ngiga penatai pemisi. Sekeda bala Iban di Saratok begawa tauka ngembuan kebun sawit. Ke suah iya, raban orang Melayu diau semak sungai, ngerejaka pengawa berikan sereta nanam nanas, koko enggau nyiur. Majoriti orang ke bejual ba bandar Saratok nya bansa China.

## Kereban sanding
Sarawak Energy Berhad

**Sarawak Energy Berhad** nya  siti kompeni utiliti elektrik enggi negeri Sarawak. Iya siti ari tiga bengkah kompeni elektrik ba Malaysia, dua buah agi iya nya Tenaga Nasional meri servis ngagai Semenanjung Malaysia, enggau Sabah Electricity ti meri servis ngagai negeri Sabah enggau kandang menua Labuan.

Torstein Bale Sjotveit sida Kepala Pemesai Sarawak Energy Berhad (SEB).

## Sejarah
Ba taun 1921, siti Seksyen Elektrik dalam Opis Kereja Raya ditumbuhka dikena ngintu bekal elektrik mensia mayuh. Maya taun 1932, "Kompeni Bekal Elektrik Sarawak" ditumbuhka Administrasyen Brooke dikena mekalka elektrik ngagai mensia mayuh dalam kandang menua Sarawak.

Kompeni Elektrik Sarawak udah direrak dalam taun 1962, nitihka Ordinan Penubuh Bekal Elektrik Sarawak 1962, lalu udah nya ditumbuhka nyadi siti Korporasyen, ti dikelala enggau nama **Korporasyen Bekal Elektrik Sarawak (SESCO)** (Jaku Inggeris: **Sarawak Electricity Supply Corporation).** Dalam jaku Melayu, kompeni tu dikelala enggau nama **Perbadanan Pembekalan Letrik Sarawak**, lalu diubah nyadi **Perbadanan Pembekalan Elektrik Sarawak** tauka **PPLS**. Dalam taun 1996, Perbadanan Enterprise Sarawak Berhad udah meli lebih 45% kunsi Perbadanan nya ari Perintah Sarawak. 

Maya taun 2005, SESCO udah diprivatisasi lalu dikelala enggau nama **Syarikat SESCO** Berhad, lalu dibeli Sarawak Energy Berhad.

Sarawak berengkah ngeksport kuasa karan ari Sarawak ngagai Kalimantan Barat, Indonesia dalam bulan Januari 2016 nengah sambung entara 275kV ti dipejalaika Sarawak Energy. Projek tu nyadi projek dagang kuasa elektrik keterubah ti mujur ungkup Malaysia.

## Kapasiti Pemansut
Sarawak Energy ngasilka kuasa karan ari dua bengkah loji besai; loji hidroelektrik (HEP) enggau loji terma. Nengah penyampau kapasiti 5,203 MW ke udah dipasang, nengeri besai ba Sarawak disambung nengah Grid Transmisyen Negeri 275/132kV.

**Loji kuasa hidroelektrik**

* Tekat Ai Bakun - 2,400MW
* Tekat Ai Batang Ai - 108MW
* Tekat Ai Murum - 944MW

**Loji kuasa terma**

* Stesyen Kuasa Miri, Miri - 99 MW, Turbin Gis Kitar Tebuka
* Stesyen Kuasa Bintulu, Bintulu - 330 MW, Loji Kuasa Kitar Gabung
* Stesyen Kuasa Tg Kidurong, Bintulu - 192 MW, Turbin Gis Kitar Tebuka
* Stesyen Kuasa Sejingkat, Kuching - 210 MW, Stesyen Kuasa Arang Batu (Fasa II)
* Stesyen Kuasa Mukah, Mukah - 2 x 135 MW, Stesyen Kuasa Arang Batu
* Stesyen Kuasa Arang Batu Balingian, Balingian - 624MW

## Penerang
Sarikei

**Sarikei** nya sebengkah mengeri ke nyadi indu nengeri Pelilih Menua Sarikei, Begian Sarikei, Sarawak, Malaysia. Mengeri tu bepalan ba Batang Rajang, semak endur sungai nya mansutka ai ngagai Tasik China Selatan.

Pekara ke pemadu nyelai ba tebing ai ke richah iya nya patung nanas ke ngembuan peninggi 3.6 m lalu mega begunan ke pemadu tinggi di Sarikei - Wisma Jubli Mutiara.

Mengeri tu empu bisi jalai besai, Jalai Repok ti dibagi dua enggau jalai bukai nuju ngagai pemansang baru di Kampung Seberang ti dikelala enggau nama Susur Jambu.

## Asal nama
Mayuh bengkah teori bekaul enggau asal penatai nama Sarikei. Suba, Sarikei nyadi palan endur bejual-beli manuk lalu ketegal nya iya dikumbai "Sa-rie-kei" ("Sa-rie" dalam mayuh dialek jaku China mai reti "pusat" lalu "kei" mai reti "jalai"). Udah nya sepil iya ditukar ngagai Sarikei. 

Siti agi penerang iya nya datai ari nama siti genturung pendiau ti diberi nama "Sa-ley" (沙厘) sepemanjai Batang Rajang ti udah nya bisi tamu ti dikumbai "Ba-sha" (巴刹). Orang Kanton ke diau dia ngumbai tamu nya enggau nama "Jie-shi" tauka "Shi-jie"(街市 tauka 市街); lalu nurun tamu disebut "Li-jie" (里街). Lalu, lebuh 沙里街 (Sa-li-jie) diromanisasyen ngagai jaku English, iya nyadi "Sarikei".

Siti agi teori madahka bisi langkau nyual jubin kayu mirah (红柴瓦) ba tamu endur orang Kanton mega dikumbai "Sa-ley" (沙厘), meri nama nyadi "Sarikei". Ba orang asal ke diau dia, Sarikei dikelala enggau nama "Siriki". Siti agi teori iya nya Sarikei" diberi nama nitihka nama siku indu bajik benama "Sareke" ti jadi enggau anak lelaki (nama "Bujang") siku tuai rumah (nama "Sigalang") ari komuniti Sigalang ti udah bisi kenyau ari 300 taun ke udah.

## Penyanding
Sayur Ensabi

Ensabi tu sebansa sayur ti mayuh ditemu ba menua Sarawak, Malaysia. Ensabi tu sebansa utai tumbuh seperugan *Brassica.* Sayur ensabi mayuh tumbuh ba tanah bukit. Taja pia, sayur tu mega ulih idup ba tanah ti ami.

Sayur ensabi bechura gadung lalu ngambi awak 2 bulan dikena iya tumbuh enggau manah sebedau diambi. Asai sayur ensabi tu pait. Ensabi suah panduk pia aja kelimpah ti digulai enggau dagin baka manuk, babi, rusa enggau ti bukai. Ensabi mega ulih digaga nyadika kasam lalu nyamai diempa enggau asi angat.

## Kereban sanding
Sebilik

**Sebilik** iya nya raban orang ti besambung nengah darah, tikah tauka pengibun ke alai raban nya diau ba endur ba baruh rumah dalam gaya ti bepanggai ba pangan diri.

Iya nyadi unit ti pemadu mit dalam raban bansa ti ba pun iya bisi apai indai enggau anak; apai indai nya sekalika bepasang (nyadi melaki bini) tauka bujang - sekalika ketegal pemati kaling (balu tauka balu) tauka sarak enggau kaling.

## Penyanding
Sebuyau

**Sebuyau** nya siti nengeri mit ti bepalan ba Pelilih Mit Sebuyau, Begian Samarahan, Sarawak Bumi Kenyalang, Malaysia. Iya besempadan enggau Pelilih Menua Simunjan enggau Pelilih Menua Sri Aman. Majoriti orang ke diau ba Sebuyau bebansa Melayu enggau Iban. Penyauh iya 140 km ari Kuching nengah jalai darat lalu 85km nengah jalai ai.

## Kereban sanding


## Link luar
* Pentadbiran Bahagian Samarahan. Diambi maya 27 Januari 2021.
Sejarah

**Sejarah** nya pengawa mansik enggau dokumentasyen ti sistematik pasal pengidup mensia ke udah.

Timpuh pekara nyadi sebedau penemu sistem tulis dikumbai prasejarah. "Sejarah" nya leka jaku payung ti mungkur pekara ti udah nyadi lalu pia mega pengingat, penemu, ngumpul, ngatur, mantaika, enggau interpretasyen pekara ti nyadi tu. Raban sejarah ngiga penemu pasal utai ke udah nyadi ngena sumber sejarah baka dokumen betulis, cherita lisan tauka sejarah lisan tradisional, artifak seni enggau kereban, sereta penanda ekologi. Sejarah enda lengkap lalu agi bisi misteri ti tau dipejuraika.

## Kereban sanding
Sekula

**Sekolah** (ke ditinjau ari jaku English *school,* ti turun ari jaku Latin *schola,* diserap ari jaku Gerika, σχολεῖον *skholeion,* jaku asal: σχολή *skholē* "endur [pengawa ti berat kena ngereja batang pengawa bukai]") iya nya begunan tauka endur ti beguna meri pelajar ngagai tarak, iya nya sapa-sapa ti belajar dia. Struktur sekula moden engka disikap ngena perengka guna teknologi pemadah tauka semina kelas aja. Kelimpah ari nya, sekula selalu iya bisi beberapa iku staf pengajar tauka pengajar dikena ngajar sereta ngiring tarak.
 
Selalu iya orang nya deka nengah beberapa bansa sekula enggau palan pelajar berengkah ari tadika, sekula primari, sekula sekondari lalu ke penudi iya ngagai universiti.
 
Taja pia, sekula enda tentu begunan ti bebida ari rumah diri empu. Ambika chunto di Amerika Serikat, siku-siku orang enda tentu belajar ba sekula laban nembiak nya ulih belajar ba rumah. Chara tu mega dikelala enggau nama *home-schooling* (sekula ba rumah).
 
Mayuh menua bisi sistem pelajar formal, ke selalu iya wajib. Dalam sistem tu, tarak mindah nengah siri sekula. Nama sekula tu bebida ba tiap-tiap menua, tang sechara umum, sekula primari enggau sekula sekondari, ti sama-sama diungkupka ngagai nembiak mit enggau nembiak rebak baru ti udah nembuka pelajar primari, dirintaika.

Begunan keterubah didirika ba pelilih Nusantara ti dipeda nangkup ciri-ciri "sekula" moden iya nya bepalan ba laman St. Paul ba tuchung Bukit Melaka di Melaka moden ungkup bala nembiak ari baruh raban Jesuit ti betuaika Francis Xavier, nya dilancharka Pd. Fransisko Peres enggau Pd. Roque de Oliveira kena 29 Mei 1548.

## Kereban sanding
Selako

**Selako** (tau dikumbai **Selakau**, **Salako** or **Silakau**) nya siti raban bansa Dayak ke ulih ditemu ba pelilih menua Selakau (pelilih menua Selakau enggau Selakau Timur) ba Sambas, Indonesia. Diatu orang Selako ulih mega ditemu ba pelilih menua Lundu, Sarawak sereta pelilih menua Pemangkat, Paloh, Tebas, Teluk Keramat, Sejangkung (kelebih agi di Perigi Limus), Sajingan Besar di Kabupaten Sambas, pelilih menua Singkawang Timur (kelebih agi di Pajintan, Bagak Sahwa, Maya Sopa, enggau Nyarumkop) ba Singkawang, pelilih menua ari Tujuh Belas enggau Samalantan di Kabupaten Bengkayang, ba Indonesia. Orang Selako kekadang ditamaka komuniti Dayak ke besai agi (istilah ke dikena ungkup orang asal Borneo tauka Kalimantan), nya alai sida mega suah dikumbai **Dayak Selako**. Jaku asal tauka asal sida iya nya jaku Selako. Baka sebarang raban bansa Dayak asal bukai, bansa Selako megai pengarap Kaharingan, tang mayuh diaspora Selako udah nerima pengarap Kristian (kelebih agi bepengarap Gerija Kristian Kalimantan Barat, Sidang Injil Borneo, Katolik Rom, enggau Anglikan) sepengudah pengawa misyenari maya abad ke-19.

## Kereban sanding
Selangau

**Selangau** iya nya sebuah mengeri mit ti bepalan ba tisi Jalai Alun Pan Borneo (Jalai Sibu-Bintulu). Iya mega ba tisi Batang Mukah, sungai ti mansa ngagai Tasik China Selatan. Mengeri tu bepalan  ari nengeri Sibu,  ari mengeri Mukah sereta  ari nengeri Bintulu. Mengeri Selangau nyadi indu nengeri ungkup pelilih menua Selangau.

## Asal nama
Nama "Selangau" datai ari nama siti sungai, ke nyadi anak sungai Batang Mukah.

## Sejarah
Palan pengentap pendiau ke pemadu tumu bandar Selangau iya nya semak enggau delta sungai Selangau (semak enggau sekula primari Nanga Selangau kemaya hari tu). Keterubah iya, menua tu diuan bansa Beketan sebedau sida dipindahka bansa Iban ari Kanowit enggau sungai Lemanak. Bansa Beketan lalu pindah ngagai Pelilih Menua Tatau. Berebak enggau nya, bansa Iban nguan delta Selangau dalam taun 1930an enggau 1940an. Semina bisi empat buah rumah kedai ke diempu bansa Cina enggau Iban bejualka barang pemakai maya nya.

Dalam taun 1960-an, pengudah Jalai Alun Pan Borneo entara Sibu enggau Bintulu tembu, peranak tu udah nya mindahka rumah sida ngagai endur ke diatu ba tisi jalai besai nya. Selangau asal iya diengkah ari baruh pentadbiran pelilih menua Mukah. Taja pia, enggau pemayuh orang dagang ke majak mayuh datai ke bandar, udah ngangkatka penyampau tubuh peranak bandar tu. Dalam taun 1970-an, pengari dipilih ngatur mengeri tu lalu nyadi orang tengah entara perintah enggau rayat. Selangau mega nyadi palan belelak ungkup mensia mayuh ke ply jalai besai nya enggau tetap.

Dalam taun 1980-an, api besai udah nganguska rumah kayu ba pasar Selangau. Udah nya rumah konkrit digaga nganti rumah kayu.

Berindik ari pemayuh tubuh mensia ke majak nambah sereta pemansang menua Selangau, iya ditukuka nyadi pelilih menua baru kena 1 Mac 2002 enggau bandar Selangau nyadi palan pentadbiran. Pelilih menua Selangau diatu diengkah ari baruh pentadbiran Bagi Menua Sibu.

## Penerang
Sematan

**Sematan** nya nengeri mit ba Pelilih Mit Sematan, Sarawak, Malaysia. Nengeri mit tu bepalan urung 67.5 kilometer (42 batu) barat ari indu nengeri Kuching, ti ulih ngambi 2 jam deriba.

Sematan nya sebuah kampung berikan ti ngabas Tasik China Selatan. Iya bisi pantai ti chukup beresi, endur bejalai ba sepemanjai tebing ai enggau dermaga konkrit ke tasik. Ba ujung utara, bisi taman ngingatka orang berikan Melayu tumu ba kandang menua Sematan. Penginapan ba Sematan tau diambi ba Hotel Sematan.

## Perengka pengangkut publik

### Bas

## Gaya hari
Sematan ngembuan iklim kampung ujan tropika (Af) enggau ujan balat ngagai balat amat sepemanjai taun sereta enggau ujan balat amat ba bulan Januari enggau Februari.

## Palan ti narit ati enggau rekreasyen

Telok Melano bepalan ba ujung selatan Sarawak, penyauh 15 minit pejalai ari mengeri Sematan.

## Penyanding
Semawa

**Semawa** (suborder Yinpterochiroptera) nya genus ari entawai. Mayuh ari sida ulih ditemu ba Asia Selatan, Asia Tenggara, Australia, Afrika Timur, sereta sekeda pulau ba entara Tasik Hindi enggau Pasifik. 
Bisi enda kurang ari 60 spesies dalam genus tu.

## Kereban sanding
Semenanjung Makau

**Semenanjung Makau** (Jaku Kanton: 澳門半島, Jyutping: Ou3mun2 Bun3dou2) nyadi bagi menua Makau ti besejarah sereta pemadu mayuh mensia. Iya ngembuan pemesai 8.5 kilometer persegi (3.3 batu persegi) lalu ari sukut geografi disambung enggau Guangdong ba timur laut. Semenanjung tu bepalan ba pulau ti diseraraka ari benua nya nengah Sungai Mutiara.
Semenanjung Malaysia

**Semenanjung Malaysia** tauka **Malaysia Barat** tauka suba dikumbai enggau nama Malaya ia nya siti ari begian menua Malaysia ti nyengkaum segenap begian selatan Semenanjung Tanah Melayu, sereta pegabung 11 iti negeri (kemaya nya) ti nubuhka Persekutuan Tanah Melayu.

Semenanjung Malaysia diatu, nyengkaum 11 iti negeri enggau 2 Wilayah Persekutuan. Negeri-negeri ti nya tadi iya nya Johor, Kedah, Kelantan, Melaka, Negeri Sembilan, Pahang, Perak, Perlis, Pulau Pinang, Selangor, Terengganu, sereta Wilayah Persekutuan Kuala Lumpur enggau Wilayah Persekutuan Putrajaya. Pemesai segenap Semenanjung Malaysia ia nya 131,598 kilometer persegi.
Seleju

**Seleju** nya sekeping ais ti mit sereta lembut bechura putih. Iya nyadi lebuh ai ba atmosfera nyadi beku.
Selena Gomez

**Selena Marie Gomez** (ada 22 Julai 1992) iya nya siku penyanyi, pelakun, pengeluar, enggau indu dagang Amerika. Iya ngepunka karier iya nyadi pelakun nembiak mit, belakun ba siri televisyen nembiak mit *[[Barney & Friends]]* (2002–2004), lalu niki ngagai penuduk ti tebilang nyadi idola remaja, nguluka nyadi Alex Russo dalam sitkom Disney Channel *[[Wizards of Waverly Place]]* (2007–2012). Maya nyadi penanyi, iya nyain enggau Hollywood Records maya taun 2008 lalu numbuhka raban pop rock Selena Gomez & the Scene. Raban tu ngeluarka tiga iti album studio, semua nya udah diberi setipikit emas tauka tinggi agi ari RIAA.

## Penyanding


## Nota
Sempekat Baru

**Sempekat Baru**  (**SB**) nya bagi kedua kanon Bup Kudus Kristian. Iya ngenang pasal ajar Jesus, sereta pasal utai ke nyadi bekaul enggau pengarap Kristian ba kurun keterubah. Latar belakang Sempekat Baru, iya nya bagi keterubah Bup Kudus Kristian, dikumbai Sempekat Lama, ti bepelasarka keterubah iya ba Bup Kudus Hebrew; begulai sida dianggap nyadi Bup Kudus ulih orang Kristian.

Sempekat Baru nya siti kumpul teks Kristian ti asal iya ditulis dalam jaku Gerika Koine, ba maya ti bebida ari mayuh macham penulis. Seraya kanon Sempekat Lama bisi bida mimit entara denominasyen Kristian ti bebida, kanon Sempekat Baru ti bisi 27 iti bup udah nyau deka diaku semua orang dalam pengarap Kristian kenyau ari Antikuiti Laun. Nya alai, dalam nyau deka semua tradisyen Kristian kemaya hari tu, Sempekat Baru bisi 27 iti bup:
* 4 injil kanon dikreditka "Empat Penginjil" (Matthew, Mark, Luke, enggau John)
* Kereja Rasul
* 13 surat-surat Paul
* Surat ngagai Hebrew
* 7 surat-surat rama
* Bup Pemandang

Rintai lengkap ti pemadu tumu ditemu pasal 27 iti bup nya ditemu dalam surat ti ditulis Athanasius, seiku uskup Alexandria abad ke-4, ti ditulis dalam taun 367 AD. Sempekat Baru ti bisi 27 iti bup keterubah iya dikudus enggau formal maya aum Hippo (393) enggau Carthage (397) di Afrika Utara. Pope Innocent I ngesahka kanon ti sama ba taun 405, tang nyangka bisi Kaunsil di Rome ba taun 382 ari baruh Pope Damasus I meri rintai ti sama dulu. Kaunsil tu mega nyediaka kanon Sempekat Lama, ti nyengkaum bup deuterokanonikal.

## Nota


## Kereban sanding
Sempekat Malaysia

**Sempekat Malaysia**, tauka nama panjai iya **Sempekat bekaul enggau Malaysia entara United Kingdom of Great Britain and Northern Ireland, Persekutuan Malaya, Borneo Utara, Sarawak enggau Singapura** (**MA63**) nyadi dokumen undang-undang ti setuju deka begulaika Borneo Utara (Sabah), Sarawak, enggau Singapura enggau nengeri-nengeri Malaya ti udah bisi, ngujungka siti serakup menua ke benama Malaysia. Disain ba London, United Kingdom, sempekat nya udah berengkah dikena kenyau ari 16 September 1963; Singapura udah nya dibuai ari Malaysia enda lama udah sempekat tu, nyadi nengeri bedaulat kena 9 Ogos 1965.

## Nota


## Kereban sanding
Seoul

**Seoul** (/soʊl/; Jaku Korea: 서울) ianya indu nengeri enggau metropolis terbesai ba Korea Selatan. Seoul nya nengeri ke–16 pemadu besai ba dunya nitih populasyen. Seoul ditubuhka ari menua Indu Nengeri Seoul berseretai enggau metropolis Incheon sereta menua Gyeonggi. Nyauka separuh orang ke ari Korea Selatan diau ba Indu Nengeri Seoul, nyadika nengeri nya pusat ekonomi, politik enggau adat ba menua tu.

## Nota


## Kereban sanding
Sepanyol

**Sepanyol** (Jaku Sepanyol: España), nama resmi iya **Perintah Sepanyol**, nya sebengkah menua ba barat daya Eropah, enggau sekeda kandang menua ba Tasik Atlantik, Tasik Mediterranean sereta Afrika. Menua tu menua ke pemadu besai ba Eropah Selatan enggau menua raban Serakup Eropah ke-4 ti ngembuan mayuh mensia. Bepalan ba serata mayuh kandang menua ba Semenanjung Iberia, kandang menua iya mega nyengkaum Pulau Canary di Tasik Atlantik, Pulau Balearic di Tasik Mediterranean, enggau nengeri autonomi Ceuta enggau Melilla di Afrika. Semenanjung Sepanyol besempadan ba utara enggau Peranchis, Andorra, enggau Teluk Biscay; ba timur enggau selatan nengah Tasik Tengah enggau Gibraltar; lalu ke barat ulih Portugal enggau Tasik Atlantik. Indu nengeri enggau mengeri besai Sepanyol iya nya Madrid, lalu kandang nengeri besai bukai nyengkaum Barcelona, ​​Valencia, Zaragoza, Seville, Málaga, Murcia, Palma de Mallorca, Las Palmas de Gran Canaria, enggau Bilbao.

## Nota



## Kereban sanding
Sepital

**Sepital** iya nya institusyen nyaga pengerai ti nyendiaka pengawa berubat pesakit enggau sains pengerai khas sereta staf nyaga pengerai bantu sereta perengka perubat. Bansa sepital ke pemadu dikelala iya nya sepital besai, ke biasa iya bisi opis penusah ngenyit dikena ngubat penanggul pengerai ke jampat nyadi berengkah ari mansa penusah angus enggau eksiden nyentukka penyakit ngenyit. Sepital pelilih menua biasa iya nyadi fasiliti nyaga pengerai besai ba pelilih menua iya, enggau mayuh katil ungkup pengawa ngintu intensif enggau katil tambah ungkup pesakit ti begunaka pengawa ngintu timpuh panjai.

## Malin
Serai

**Serai**, nya siti utai tumbuh ari sebilik rumput ke suah ditemu ba Asia, Afrika, Australia, enggau pulau-pulau tropika;. Sekeda spesis (kelebih agi *[[Cymbopogon citratus]]*) suah ditanam nyadi herba kulinari enggau ubat ketegal bau iya, sebaka enggau bau lemon (*Citrus limon*). Serai enggau minyak iya dipelabaka ngembuan pengelebih terapeutik.

## Guna
Serai ulih tumbuh nyentukka pemanjai 2 meter lalu bisi batang paung bechura magenta. Spesies tu dikena ngasilka minyak citronella, ti dikena dalam sabun, nyadika ubat nagang ukui (kelebih agi nyamuk enggau lalat rumah) dalam semburan ukui enggau lilin, sereta aromaterapi. Konstituen kimia utama citronella, geraniol enggau citronellol, iya nya antiseptik, nya kebuah iya dikena dalam disinfektan enggau sabun rumah. Kelimpah ari ngasilka minyak, rumput citronella mega dikena ungkup tuju kulinari nyadika asai.

## Penyanding
Serakup Eropah

**Serakup Eropah** (**EU**) nya serakup politik enggau ekonomi atas menua 27 bengkah menua kaban ke mayuh bepalan ba benua Eropah. Serakup tu ngembuan pemesai  enggau dipelabaka penyampau tubuh lebih 449 juta iku. EU udah suah digambarka nyadi entiti politik *[[sui generis]]* (nadai pengulu tauka banding) ti begulaika chiri-chiri federasyen enggau konfederasyen.

## Kereban sanding


## Nota
Serikin

**Serikin** nya siti mengeri mit Bidayuh ba Begian Kuching, Sarawak, Malaysia. Mengeri tu bepalan 15&nbsp;km ari mengeri Bau sereta 80&nbsp;km ari nengeri Kuching. Serikin bepalan ba garis entara menua Indonesia enggau Malaysia. Serikin dikumbai bala orang asal enggau nama Kampung Jagoi Serikin.

Serikin endang dikelala peranak menua tu enggau temuai ketegal makit ujung minggu. Diatur ninting Hari Enam enggau Hari Enam, pasar tu matak mayuh orang ke datai bebelika barang ari orang ke bejual ari Indonesia. Pasar Ujung Minggu Serikin dipungkal dalam taun 1992 suba.

## Malin
Setipikit Pelajar Malaysia

**Setipikit Pelajar Malaysia** (Jaku Melayu: *Sijil Pelajaran Malaysia*) tau suah dikumbai **SPM** iya nya sebansa peresa ti diatur Lembaga Peperiksaan Malaysia. Ke suah iya umur tarak ke ngambi SPM tu iya nya umur 17 taun, iya nya maya sida ba Pom 5. Nya peresa kepenudi ba pelajar sekondari atas.

SPM nya syarat bala tarak ba Malaysia dikena nyambung pelajar ngagai renggat pra-universiti. Bala tarak bisi pilih sekalika deka ngambi STPM, Matrikulasi tauka kursus paung universiti. Sida mega ulih ngambi kus di menua tasik baka A-level.

Ungkup peresa SPM berengkah taun 2021, Opis Menteri Pelajar Malaysia udah berengkah ngena format baru KSSM dikena nyilih format KBSM lama. Kena keretas kereja jaku English, Opis Menteri Pelajar udah berengkah ngerintaika format peresa jaku English ngambika setipak enggau Rangka Rujukan Eropah Begulai (CEFR) ti dikena ba renggat entarabansa.

## Ripih subjek

### Subjek paung

Subjek-subjek nya wajib diambi. Entara iya nya:

Subjek Pendidikan Islam enda wajib diambi tarak Aliran Sains Agama tauka Aliran Agama Tulen. Tarak dipinta ngambi peresa subjek elektif ungkup aliran sida.

Subejk Sains enda wajib diambi tarak Aliran Sains Tulen. Tarak dipinta ngambi peresa subjek elektif ungkup aliran sida.

### Subjek elektif

Bala tarak ti deka ngambi peresa SPM tau milih ngambi subjek elektif baka di baruh tu. Taja pia, iya patut setipak enggau pengawa ti deka dikereja nuan pengudah nembuka pelajar sekondari. Bisi mega sekeda mata pelajar ti enda ulih diambi ketegal timpuh peresa ti nyadi serentak baka mata pelajar dalam bidang sastera. Pengawa bejalaika Kurikulum Standard Sekula Sekondari (KSSM) ba taun 2020 udah ngasuh beberapa ubah nyadi ungkup subjek elektif .

#### Elektif Jaku

Jaku China tu subjek ti wajib dipelajar sereta diambi tiap iku nembiak Sekolah Menengah Jenis Kebangsaan (SMJK)

#### '''Elektif Pemensia enggau Sastera Ikhtisas'''

#### Elektif Pelajar Islam

Subjek elektif pengajian Islam mega dibagi ngagai subjek Kurikulum Bersepadu Dini (KBD) enggau Kurikulum Bersepadu Tahfiz (KBT).

#### Elektif STEM (Sains Tulen dan Matematik Tambahan

Subjek-subjek dalam bidang ini termasuk dalam pembelajaran Pengajaran dan Pembelajaran Sains dan Matematik dalam Jaku Inggeris (PPSMI). Para pelajar yang mengambil subjek-subjek di bawah boleh menjawab sama ada dalam Jaku Melayu atau Inggeris.

#### '''Elektif STEM (Sains Gunaan enggau Teknologi)'''

#### Elektif STEM (Mata Pelajaran Vokasional)
Kebiasaannya, subjek-subjek dalam bidang ini ditawarkan kepada para pelajar yang mengikuti pendidikan teknikal dan vokasional.

## Gred enggau pengulih
Berengkah ari taun 2010:

## Ripih tarak ke pemaduh nyulut SPM

Berengkah ari SPM 2011, nadai pemadah pasal tarak ti pemadu nyulut. Ungkup SPM 2010-2014, sepenyampau 30 iku nembiak (SPM 2009,2010) enggau 50 iku nembiak (SPM 2011-2014) ti nyulut (semua A+) dalam SPM automatik diberi Biasiswa Nasional.

## Sekula ke pemadu nyulut SPM

## Peda mega
* Pendidikan Malaysia

## Penyanding

## Pautan luar
*  Lembaga Peperiksaan Malaysia
*  Kementerian Pelajaran Malaysia
Shah Alam

**Shah Alam** nya sebengkah nengeri ke nyadi indu nengeri Selangor, Malaysia ti bepalan ba Pelilih Menua Petaling sereta bagi mit Pelilih Menua Klang. Shah Alam udah nganti Kuala Lumpur nyadi indu nengeri Selangor maya taun 1978 ketegal Kuala Lumpur udah tama nyadi Wilayah Persekutuan maya taun 1974. Shah Alam nengeri ke diperambu keterubah ba Malaysia sepengudah meredika ari United Kingdom maya taun 1957.

## Sejarah

Malaysia udah tumbuh enggau jampat sepengudah menua tu meredika maya 1957, di baruh perintah Menteri Besai Malaysia ke-2, Niang Tun Abdul Razak Hussein. Shah Alam suba dikelala enggau **Sungai Renggam** lalu tebilang ketegal estet getah enggau sawit. Udah nya, kandang endur ke sama dikelala enggau nama Batu Tiga sebedau Malaysia merdeka, lalu udah nyadi palan dagang getah enggau minyak sawit kenyau ari abad ke udah. Ladang Sungai Renggam udah diungkupka ngagai pemansang sebuah tumpuk pendiau ulih perintah Selangor dalam taun 1963, lalu ari baruh lalau Vlado Antolic, siku penyanding penemu perambu nengeri ari Gerempung Bansa Berserakup, milih palan ke diatu ti bepalan enggau strategik entara Kuala Lumpur enggau Port Klang.

Nama iya ke diatu dipilih Sultan Selangor maya nya, Sultan Salahuddin Abdul Aziz Shah, nitihka nama niang apai iya Sultan Alam Shah. Mayuh tugu, begunan nyentukka sebuah jalai bukai diberi nama nitihka nama niang Sultan. Shah Alam dibuka dalam taun 1963 enggau tuju deka ngaga iya nyadi palan pentadbiran baru Selangor, nganti Kuala Lumpur ti digaga nyadi Wilayah Persekutuan kena 1 Februari 1974. Enggau pemendar Sultan, Shah Alam dipadahka nyadi indu nengeri Selangor kena 7 Disember 1978 enggau pemesai asal 41.68 km2, lalu dipegai kaunsil perbandaran.

## Penerang
Shah Rukh Khan

**Shah Rukh Khan** (ada 2 November 1965), dikelala enggau urup keterubah dalam nama iya, **SRK**, iya nya siku pelakun enggau pengeluar filem India ti gawa ba wayang Hindi. Disebut ba media rama nyadi “Baadshah Bollywood” enggau “Raja Khan”, iya udah ayan dalam lebih 100 iti filem, lalu bulih mayuh macham puji, nyengkaum 14 iti Anugerah Filmfare. Iya udah diberi Padma Shri ari Perintah India, pia mega Perintah Seni enggau Surat sereta Legion of Honor ari Perintah Perancis. Khan ngembuan pengikut ke signifikan di Asia enggau diaspora India di serata dunya. Ari sukut pemayuh penonton enggau penatai pemisi, sekeda media udah nerangka iya nyadi siku ari bintang filem ke pemadu nyulut di dunya. Mayuh filem iya ngemeranka identiti enggau kaul bansa India enggau komuniti diaspora, tauka bida enggau sebana bekaul enggau gender, bansa, sosial enggau pengarap.
Shamrock

**Shamrock** nya sebansa klover, dikena nyadi simbol menua Ireland. Sante Patrick, siku ari sante pengelindung Ireland, dipadah kala ngena daun tu kena nerangka Triniti Kudus dalam pengarap Kristian. Nama *shamrock* datai ari leka jaku Ireland , iya nya diminutif ari leka jaku  ke mai reti "klover biak".

Ba mayuh maya*, Shamrock* dikena nuju spesies  (klover kuning, Irish: ) tauka *[[Trifolium repens]]* (klover burak, Irish: ). Taja pia, utai tumbuh ke ngembuan tiga leka daun—baka *[[Medicago lupulina]]*, *[[Trifolium pratense]]*, enggau *[[Oxalis acetosella]]*—kekadang dikumbai shamrock mega. Shamrock dikena nyadi ubat tradisional, lalu dikena nyadi motif tebilang maya jeman Viktoria.

## Kereban sanding
Shazliana Beby

**Shazliana Misha anak Inggo** tauka nama pentas iya Shazliana Beby nya siku penanyi ti di baruh label rikod Kaban Music Production (KMP). Iya pemenang lumur dua Bintang KMP Musin ke-5. Lagu keterubah dipansutka iya nya siti lagu dalam jaku Bidayuh Serian, ti diberi nama *Dari Masu Serian* lalu lagu kedua iya nya lagu jaku Iban *Mimpi Belaki.* Kededua lagu nya digaga Cassie BL.  

## Penyanding
Shell plc

**Shell plc** nya siti kompeni minyak enggau gis ke bepangkal ba London, England. Shell nya sebuah kompeni terhad awam ti bisi rintai nama keterubah ba Bursa Saham London (LSE) enggau rintai nama sekunder ba Euronext Amsterdam enggau Bursa Saham New York. Siti komponen paung Big Oil, Shell nyadi kompeni minyak enggau gis kedua pemadu besai diempu pemeranak puku di dunya nitihka asil (pengudah ExxonMobil), lalu entara kompeni pemadu besai di dunya ari sebarang industri. Measured by both its own emissions, and the emissions of all the fossil fuels it sells, Shell nyadi pengeluar korporat kesembilan pemadu besai ngeluarka gis rumah gadung urung timpuh 1988–2015.

## Penerang
Sherry Alhadad

Sharifah **Mariam binti** Syed **Abdullah Al-Hadad** (Jawi: شريفة مريم بنت سيد عبد الله الحداد; ada 17 November 1984) tauka dikelala enggau nama **Sherry Al Hadad** iya nya siku pelawak, pelakun enggau hos televisyen Malaysia.

## Kereban sanding
Shinzo Abe

**Shinzo Abe** (, Hepburn: , ; 21 September 1954 – 8 Julai 2022) iya nya siku orang politik Jipun ke kala nyadi Menteri Besai Jipun enggau Presiden Parti Demokratik Liberal (LDP) ari taun 2006 ngagai 2007 lalu sekali agi ari taun 2012 ngagai 2020. Iya nyadi menteri besai pemadu lama dalam sejarah Jipun, mangku pengawa nyau deka semilan taun dalam taun 2012. iku. Abe mega kala nyadi Tuai Sekretari Kabinet ari taun 2005 ngagai 2006 ari baruh pegai Junichiro Koizumi lalu nyadi ketuai penyakal enda lama ba taun 2012.

## Kereban sanding
Shish taouk

**Shish taouk** tauka **shish tawook** (; ; ) iya nya pemakai Ottoman shish kebab manuk perap tradisional ti udah nya nyadi sebagi ari pemakai Timur Tengah. Pemakai tu mayuh diempa ba Timur Tengah enggau Caucasus. Lauk ke sebaka ba pemakai Persia iya nya kabab jujeh tradisional. Iya mega bisi diberi ba rumah kebab ba mayuh bengkah mengeri di serata dunya.

## Asal nama
Leka jaku *shish* dalam dialek jaku Arab Siria tauka *şiş* dalam jaku Turki mai reti "tusuk". Sekeda pakar netapka iya empu leka jaku pinjau Persia iya nya *sikh*, lalu bisi orang bukai madahka iya datai ari pun jaku "sı" dalam jaku Turki lama ti mai reti "kerat". Iya udah dikena dalam dialek Arab Mesir, Arab-Lebanon enggau Arab Siria. *Tavuk* () datai ari leka jaku Turkik lama *takagu* ti mai reti "manuk".

## Chara nyedia
Pemakai tu digaga ari kiub manuk ti diperap, udah nya ditusuk lalu dipanggang. Perap ke suah dikena bepelasarka yogurt enggau ai limau tauka puree tomato, taja pan bisi variasyen bukai.

## Chara mantai
Pemakai tu diempa sekalika nyadi sandwich tauka ba piring enggau sayur, kekadang enggau asi tauka kentang guring. Versyen pemakai Turki tu suah agi dipantai enggau asi, yogurt, salad timun enggau sayur panggang tusuk. Versyen Syria enggau Lebanon selalu iya dipantai enggau toum (sos pes bawang putih), hummus enggau tabbouleh. Versyen sandwich tu suah agi datai dalam roti rata tauka nyadi dürüm, lalu suah disempulang enggau salad, tomato, enggau lobak acar.

## Peda mega
* Ripih pemakai Timur Tengah
* Ripih pemakai bepelasarka manuk
* Ripih kebab
* Falafel
* Kafta

## Penyanding
Sibau

Buah Sibau tu siti pun kayu asal ari menua Asia Tenggara baka Vietnam, Laos, Kemboja, Malaysia, Indonesia enggau Sri Langka. Diatu ia maioh di tanam di menua Asia Tenggara tang mimit di tanam di Sri Langka, New Guinea, Australia, Amerika enggau Afika. 

Buah sibau dijual serta enda tan lama digalau. 

## Penyanding
Sibu

**Sibu** sebengkah nengeri ke bepalan ba pelilih menua tengah Sarawak, Malaysia. Iya nyadi indu nengeri Pelilih Menua Sibu dalam kandang Begian Sibu ti bepalan ba pulau Borneo. Enggau pemesai 129.5 kilometer persegi (50.0 batu persegi),[12] nengeri tu bepalan ba endur Sungai Rajang enggau Igan betemu, kira-kira 60 kilometer ari Tasik China Selatan enggau 191.5 kilometer (119 batu) timur laut indu nengeri Sarawak, ia nya Kuching.

## Penyanding
Siburan

**Siburan** nya siti nengeri mit ba Sarawak, Malaysia. Nengeri tu bepalan kira-kira 30km ari nengeri Kuching. Siburan mega nyadi indu nengeri Pelilih Menua Siburan dalam Begian Serian.

## Sejarah

Suba, pelilih mit Siburan di baruh Begian Kuching. Maya 1 Oktober 2015, pelilih tu diserekang ari Begian Kuching lalu dipindah nyadi Begian Serian. Sepemayuh 25 iti kampung ba pelilih mit tu nyadi bagi ari Begian Serian iya nya Kampung Sentah, Masaan, Sungai Duuh, Tijirak, Siga, Sinjok, Mundai, Maang, Sungai Riset, Skuduk, Plaman Payang, Chupak, Duras, Beradau, Prutan, Sebanyis, Tabuan Rabak, Pulau Kandis, Menjau, Patung, Kerumboi, Kuang- Toop, Batu Gong Baru, Batu Gong Lama enggau Jawa Gunda. 

Taja pia 32 iti kampung mengkang dalam Begian Kuching tang nyadi Pelilih Mit Padawan.

## Geografi
Siburan iya nya kandang mengeri ti bepalan semak entara pelilih menua Kuching enggau pelilih menua Serian. Taja pan baka nya, semua pemansang sitak Siburan endang udah ba tikas ke pemadu manah, taja pan bisi sekeda projek pemansang ke agi dipejalai nyentuk ke diatu.
Sidang Injil Borneo

**Sidang Injil Borneo** tauka **SIB** nya sebengkah denominasyen Kristian evangelikal ba Malaysia. Gerija tu ditumbuhka maya 1959 ari pengawa Misi Evangelikal Borneo enggau bantu ari Gempung Misionari Gerija enggau Kristian Indonesia (), siti gerija bansa Toraja ba provinsi Sulawesi Selatan (ke nyadi pampang denominasyen Gempung Misionari enggau Kristian asil ari pengawa misi iya ba pelilih menua ti disebut nya), ke diatu ngembuan indu opis ba Senen, Jakarta Tengah.

Dipadahka ngembuan 500,000 iku kaban, SIB nyadi denominasyen Protestan ke pemadu besai ba Malaysia ti udah berevolusyen ari penatai indu misi ti mit entara orang Lun Bawang ba Tanah Tinggi Kelabit sereta ba pelilih menua Sipitang, entara orang Iban, Bisaya ari Limbang sereta orang Dusun ari Kota Belud enggau Ranau nyentukka iya nadai pengujung nanam bepuluh iti kongregasyen ukai mina ba Malaysia Timur tang bisi mega ba Malaysia Barat diatu

## Kereban sanding
Sikup

**Sikup** (nama botani: Garcinia mangostana) iya nya siti ari bansa buah ti bebuah nitihka musin. Buah sikup tu selalu ditipak enggau raja buah iya nya buah rian nyadi ka iya bulih juluk "ratu buah". Taja pia, buah sikup tu enda tentu tan disimpan lama, semina tan dalam timpuh enam ngagai sepuluh minggu. Buah sikup nyamai diempa laban isi iya manis. Penti orang tuai kelia, enti udah makai buah sikup kitai enda tau makai gula tauka utai manis.

## Kereban sanding
Sim Kui Hian

**Sim Kui Hian** (; ada 18 August 1965) iya nya siku kaban politik enggau pakar kardiologi peranak menua Malaysia ke mangku pengawa nyadi Sapit Premier Sarawak enggau Menteri Pengerai Mensia Mayuh, Pengawa Berumah enggau Kaunsil Kandang Menua Sarawak dalam perintah Gempung Parti Sarawak (GPS) ari baruh Menteri Besai Abang Johari Openg kenyau ari Januari 2022, nyadi pia mega nyadi pengari rayat ungkup sitak N14 Batu Kawah ba Aum Kunsil Negeri (DUN) Sarawak kenyau ari bulan Mei 2016.

## Kereban sanding
Simbol kimia

**Simbol kimia** ke dikena dalam bidang kimia, ke suah iya ungkup elemen kimia; tang dikena mega dalam raban befungsyen, sebati kimia, enggau entiti ke bukai. **Simbol elemen** ungkup elemen kimia, dikelala mega enggau nama **simbol atom**, seruran mungkur siti tauka dua iti urup jaku Latin lalu ditulis urup mua iya dalam urup besai.
Singkawang

**Singkawang** (Jaku Salako: **Sakawokng**; Jaku Hakka: **San-Khew-Jong**), iya nya sebuah mengeri enggau palan penyangkai kapal tebing tasik ti bepalan ba pelilih menua Kalimantan Barat, ba pulau Borneo di Indonesia. Iya bepalan urung 145 km utara Pontianak, indu nengeri pelilih menua nya, lalu dikelingi bukit Pasi, Poteng, enggau Sakkok. Nama Singkawang datai ari jaku Salako, ti nunjukka kandang endur paya ti amat luas (semua paya). Kelimpah ari nya, aki ini komuniti China Hakka di Sakawokng mega meri nama ngagai kandang menua tu dalam jaku Hakka nyadi “San-Khew-Jong” (Gunung-Mulut-Tasik), ti mai reti “Sebengkah mengeri ti bepalan ba kaki gunung semak tasik enggau bisi sungai ti niki ngagai muara sungai (muara)."

Nengeri tu ditumbuhka kena 21 Jun 2001 nengah chara beserara ari Kabupaten Bengkayang. Iya di garis entara menua ari timur enggau selatan enggau Kabupaten Bengkayang, ari barat enggau Tasik China Selatan, lalu ari utara enggau Kabupaten Sambas. Nengeri tu mungkur pemesai 504&nbsp;km2 sereta ngembuan penyampau tubuh 186,462 iku maya taun 2010 lalu niki nyadi 235,064 maya taun 2020; anggar rasmi naka tengan taun 2023 iya nya 246,112 (nyengkaum 125,788 lelaki enggau 120,324 indu).

## Kereban sanding